text: Uvejr over Sønderjylland: To lynnedslag i huse
  17 august 2015 kl. 04.42
  Et kraftigt tordenvejr drev ved seks-tiden ind over det sydlige Jylland. Med et minuts mellemrum modtog politiets alarmcentral melding om lynnedslag i Tinglev og Sønderborg.
  - Ved Østre Sottrup nær Sønderborg er det et stråtækt hus på Fuglsangvej, som er ramt og brænder.
  Det andet nedslag skete på Eggebækvej i Tinglev, men her er der tilsyneladende ikke ild, siger vagtchefen hos Syd- og Sønderjyllands Politi til TV SYD.
  Branden ved Østre Sottrup fortsatte flere timer efter lynnedslaget.
  De to meldinger kom kl. 6.11 og kl. 6.12.
  Ifølge DMIs lyn-radar trak et uvejr syd for grænsen op over den sydlige del af Sønderjylland netop på det tidspunkt. Uvejret bevægede sig vestover, men ser kun ud til at strejfe grænseområdet.
  06:11 Lynnedslag i landejendom ved Tinglev. Kontrol af bygning med røg fra el-installation. Heldigvis ingen brand.
  
  